JFK (cinta)

:*Iste articlo ye sobre una cinta estausunidense de cine d'intriga politica de l'anyo 1991; ta atros usos, se veiga *'JFK***.

***JFK*** (títol orichinal, estrenada en [[Aragón]] con o títol en [[Idioma castellano|castellano]] de ***JFK: Caso abierto***, en [[Idioma aragonés|aragonés]] ***JFK: Caso ubierto**') ye una cinta coproducida por o cine estausunidense y lo cine francés l'anyo 1991 de cine d'intriga politica y historica  dirichida por Oliver Stone seguntes un guión adaptau por Oliver Stone y Zachary Sklar (basau en *[[On the Trail of the Assassins]]* de Jim Garrison y *Crossfire: The Plot That Killed Kennedy* de Jim Marrs) con una banda sonora orichinal de John Williams, una dirección de fotografía de Robert Richardson y una producción cinematografica d'A. Kitman Ho y Oliver Stone ta las productoras *[[Le Studio Canal+]]*, *[[Regency Enterprises]]*, *[[Alcor Films]]* y *[[Ixtlan Corporation]]*. L'elenco d'a cinta ye formau por Kevin Costner, Kevin Bacon, Tommy Lee Jones, Laurie Metcalf, Gary Oldman, Michael Rooker, Jay O. Sanders, Sissy Spacek, Joe Pesci, Beata Poźniak, Jack Lemmon, Walter Matthau, Donald Sutherland, Ed Asner, Brian Doyle-Murray, John Candy, Sally Kirkland, Wayne Knight, Pruitt Taylor Vince, Tony Plana, Vincent D'Onofrio, Dale Dye, Lolita Davidovich, Ellen McElduff, John Larroquette, Willem Oltmans, Tomas Milian, Gary Grubbs, Ron Rifkin, Peter Maloney, John Finnegan, Wayne Tippit, Jo Anderson, Bob Gunton, Frank Whaley, Jim Garrison y Martin Sheen, entre d'atros actors.

A cinta conta las investigacions inicials en 1963 de *[[Jim Garrison]]*, fiscal de districto de Nueva Orleans, sobre las posibles vinculacions d'a ciudat con a trama de l'asasinato d'o President d'os Estaus Unius John Fitzgerald Kennedy en Dallas (Texas) o 22 de noviembre de 1963, zarradas bien luego por presions gubernamentals; y contina con la reubertura d'o caso en 1966 dimpués de que *Garrison* leyese l'informe oficial d'a Comisión Warren (lo clamau "Informe Warren")  con a explicación detallada d'as suyas investigacions en 1967, 1968 y 1969 dica desembocar en o chudicio contra Clay Shaw, en o que s'acusaba a Clay Shaw de conspiración ta l'asasinato de Kennedy.

A cinta s'ambienta en Dallas (Texas), Nueva Orleans (Loisiana) y Nueva York (Nueva York) en os anyos 1963 a 1969, y las suyas escenas se filmoron en Dallas y Fort Worth en Texas, en o cimenterio d'Arlington en o condau d'Arlington en Virchinia, en Washington, DC y en Nueva Orleans en Loisiana, amás d'en os *[[Mercury Studios]]* en Irving en Texas.

Se tracta d'una cinta que ha rcibiu cuantos premios y nominacions, entre los que se puet destacar dos Premios Oscar (Millor Fotografía y Millor Montache) y seis nominacions (Millor Cinta, Millor Director, Millor Actor Segundario, Millor Guión Adaptau, Millor Banda Sonora Orichinal y Millor Soniu) en a suya 64<sup>ena</sup> edición;  dos Premios BAFTA (Millor Montache y Millor Soniu) y dos nominacions (Millor Actor Segundario y Millor Guión Adaptau) en a suya 46<sup>ena</sup> edición; y un Premio Globos d'Oro (Millor Director) y tres nominacions (Millor Cinta Dramatica, Millor Actor Dramatico y Millor Guión) en a suya 49<sup>ena</sup> edición.

## Elenco

## Se veiga tamién
* Cine en 1991.
* Cintas de 1991.

## Referencias